UZNESENIE RADY VLÁDY SR 
PRE ĽUDSKÉ PRÁVA, NÁRODNOSTNÉ MENŠINY 
A RODOVÚ ROVNOSŤ

č. 17
z 27. júna 2011
	
k návrhu Stratégie  ochrany a podpory ľudských práv v Slovenskej republike 

Rada vlády SR pre ľudské práva, národnostné menšiny a rodovú rovnosť
A.	schválila 
A.1.	zámer vypracovania Stratégie  ochrany a podpory ľudských práv v Slovenskej republike;
B.	poverila predsedu Rady vlády SR pre ľudské práva, národnostné menšiny a rodovú rovnosť
B.1.	predložiť na rokovanie vlády SR v termíne do septembra 2011 návrh na doplnenie Plánu práce vlády SR na rok 2012 o úlohu vypracovať Stratégiu ochrany a podpory ľudských práv v Slovenskej republike;
B.2.	v spolupráci so zainteresovanými rezortmi, výbormi rady, pracovnými skupinami rady a ostatnými relevantnými subjektmi vypracovať predmetnú stratégiu v termíne určenom revidovaným Plánom práce vlády SR na rok 2012.